Ամելիա Բենս

Ամելիա Բենս (), իսկական անունը՝ Մարիա Ամելիա Բատվինիկ (, ), արգենտինացի թատրոնի, կինոյի և հեռուստատեսության դերասանուհի, արգենտինական կինոյի ոսկե դարի աստղերից մեկը (1940-1950-ական թվականներ)։

Կենսագրություն 
Ռուսաստանից գաղթած հրեաների դուստր է։ Հայրը՝ Հաիմ Բատվինիկը, ներգաղթել է Մինսկից, մայրը՝ Անա Զագերը՝ Պինսկից։ Հինգ տարեկան հասակից սկսել է խաղալ մանկական թատրոնում։ Սովորել է Երաժշտության և ասմունքի ազգային կոնսերվատորիայում։ Առաջին դերը կինոյում խաղացել է 1933 թվականին Դանսինգ ֆիլմում (արգենտինական կինոյում երկրորդ ձայնային ֆիլմը)։ Վերջին անգամ հեռուստաէկրանին հայտնվել է 2004 թվականին, որից հետո շարունակել է հանդես գալ թատրոնում և ռադիոյում։ Նկարահանվել է 50 ֆիլմում Արգենտինայում, Պերուում, Չիլիում, Մեքսիկայում, Իսպանիայում։

Ի թիվս շատ այլ դերերի՝ կատարել է Ալֆոնսինա Ստորնի դերը Ալֆոնսինա ֆիլմում (1957), որը Բեռնիլի միջազգային կինոփառատոնում ներկայացրել է Արգենտինան։ Ավելի քան կես դար հետո՝ իննսուն տարեկան հասակում, հաջողությամբ կատարել է բանաստեղծուհու դերը Ալֆոնսինա, ծովը ու ես ներկայացման մեջ (2010)։

Ժառանգություն 
Ամելի Բենսի կինոկարիերան, որը տևել է շուրջ ութ տասնամյակ, դերասանուհուն անվերապահ ճանաչում է բերել։ 1995 թվականին Արգենտինայի սենատը նրան շնորհել է պատվավոր դիպլոմ երկրի մշակույթի մեջ ունեցած ներդրման համար, իսկ երկու տարի անց Արվեստի միջազգային ֆոնդը նրան արժանացրել է պարգևի արվեստում ապրելու համար։ 2007 թվականին Ամելիա Բենսը դարձել է Արգենտինայի կինեմատոգրաֆական ակադեմիայի արվեստի և գիտությունների պատվավոր անդամ։

Ճանաչում 
 Արծաթե անգղ Արգենտինական կինոքննադատների ասոցացիայի կողմից Երրորդ համբույրը ֆիլմի դերի համար (1942)

Ծանոթագրություններ 

Նոյեմբերի 13 ծնունդներ
1914 ծնունդներ
Բուենոս Այրես քաղաքում ծնվածներ
Փետրվարի 8 մահեր
2016 մահեր
Բուենոս Այրես քաղաքում մահացածներ
Անձինք այբբենական կարգով
Դերասանուհիներ այբբենական կարգով
Արգենտինացի դերասանուհիներ
20-րդ դարի դերասանուհիներ